
[bookmark: _Hlk35508307]ZADEVA: Uredba o spremembah in dopolnitvah Uredbe o organih v sestavi ministrstev – ČISTOPIS PO SEJI VLADE

	1. Predlog sklepov vlade:

	Na podlagi 21. člena Zakona o Vladi Republike Slovenije (Zakon o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na … seji pod točko ... dne ………. sprejela naslednji

S K L E P
Vlada Republike Slovenije je izdala Uredbo o spremembah in dopolnitvah Uredbe o organih v sestavi ministrstev in jo objavi v Uradnem listu Republike Slovenije.  

Barbara Kolenko Helbl
GENERALNA SEKRETARKA 

Prejmejo:
· ministrstva in vladne službe
· Služba Vlade RS za zakonodajo

	2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:

	/

	3.a Osebe, odgovorne za strokovno pripravo in usklajenost gradiva:

	Sanja Ajanović Hovnik, ministrica za javno upravo
Urban Kodrič, državni sekretar, Ministrstvo za javno upravo
Peter Pogačar, generalni direktor, Ministrstvo za javno upravo

	3.b Zunanji strokovnjaki, ki so sodelovali pri pripravi dela ali celotnega gradiva:

	/

	4. Predstavniki vlade, ki bodo sodelovali pri delu državnega zbora:

	/

	5. Kratek povzetek gradiva:

	/


	6. Presoja posledic za:

	a)
	javnofinančna sredstva nad 40.000 EUR v tekočem in naslednjih treh letih
	NE

	b)
	usklajenost slovenskega pravnega reda s pravnim redom Evropske unije
	NE

	c)
	administrativne posledice
	NE

	č)
	gospodarstvo, zlasti mala in srednja podjetja ter konkurenčnost podjetij
	NE

	d)
	okolje, vključno s prostorskimi in varstvenimi vidiki
	NE

	e)
	socialno področje
	NE

	f)
	dokumente razvojnega načrtovanja:
· nacionalne dokumente razvojnega načrtovanja
· razvojne politike na ravni programov po strukturi razvojne klasifikacije programskega proračuna
· razvojne dokumente Evropske unije in mednarodnih organizacij
	NE

	7.a Predstavitev ocene finančnih posledic nad 40.000 EUR:
(Samo če izberete DA pod točko 6.a.)

	I. Ocena finančnih posledic, ki niso načrtovane v sprejetem proračunu

	
	Tekoče leto (t)
	t + 1
	t + 2
	t + 3

	Predvideno povečanje (+) ali zmanjšanje (–) prihodkov državnega proračuna 
	
	
	
	

	Predvideno povečanje (+) ali zmanjšanje (–) prihodkov občinskih proračunov 
	
	
	
	

	Predvideno povečanje (+) ali zmanjšanje (–) odhodkov državnega proračuna 
	
	
	
	

	Predvideno povečanje (+) ali zmanjšanje (–) odhodkov občinskih proračunov
	
	
	
	

	Predvideno povečanje (+) ali zmanjšanje (–) obveznosti za druga javnofinančna sredstva
	
	
	
	

	II. Finančne posledice za državni proračun

	II.a Pravice porabe za izvedbo predlaganih rešitev so zagotovljene:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke
	Znesek za tekoče leto (t)
	Znesek za t + 1

	Proračunski uporabniki, s  katerih bodo zaposleni premeščen v nov organ
	
	
	
	

	SKUPAJ
	
	

	II.b Manjkajoče pravice porabe bodo zagotovljene s prerazporeditvijo:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke 
	Znesek za tekoče leto (t)
	Znesek za t + 1 

	
	
	
	
	

	SKUPAJ
	
	

	II.c Načrtovana nadomestitev zmanjšanih prihodkov in povečanih odhodkov proračuna:

	Novi prihodki
	Znesek za tekoče leto (t)
	Znesek za t + 1

	SKUPAJ
	
	

	OBRAZLOŽITEV:
I. Ocena finančnih posledic, ki niso načrtovane v sprejetem proračunu
V zvezi s predlaganim vladnim gradivom se navedejo predvidene spremembe (povečanje, zmanjšanje):
· prihodkov državnega proračuna in občinskih proračunov,
· odhodkov državnega proračuna, ki niso načrtovani na ukrepih oziroma projektih sprejetih proračunov,
· obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.

II. Finančne posledice za državni proračun
Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:
II.a Pravice porabe za izvedbo predlaganih rešitev so zagotovljene:
Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:
· proračunski uporabnik, ki bo financiral novi projekt oziroma ukrep,
· projekt oziroma ukrep, s katerim se bodo dosegli cilji vladnega gradiva, in 
· proračunske postavke.
Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.
II.b Manjkajoče pravice porabe bodo zagotovljene s prerazporeditvijo:
Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.
II.c Načrtovana nadomestitev zmanjšanih prihodkov in povečanih odhodkov proračuna:
Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna.


	[bookmark: _Hlk51156396]7.b Predstavitev ocene finančnih posledic pod 40.000 EUR:
(Samo če izberete NE pod točko 6.a.)

	8. Predstavitev sodelovanja z združenji občin:

	Vsebina predloženega gradiva (predpisa) vpliva na:
· pristojnosti občin,
· delovanje občin,
· financiranje občin.
	NE

	Gradivo (predpis) je bilo poslano v mnenje: 
· Skupnosti občin Slovenije SOS: NE
· Združenju občin Slovenije ZOS: NE
· Združenju mestnih občin Slovenije ZMOS: NE
Predlogi in pripombe združenj so bili upoštevani:
· v celoti,
· večinoma,
· delno,
· niso bili upoštevani.
Bistveni predlogi in pripombe, ki niso bili upoštevani.

	9. Predstavitev sodelovanja javnosti:

	Gradivo je bilo predhodno objavljeno na spletni strani predlagatelja:
	NE

	
Gradiva ni treba objavljati na spletni strani, ker gre za urejanje notranje organizacije organov državne uprave.


	(Če je odgovor DA, navedite:
Datum objave: ………
V razpravo so bili vključeni: 
· nevladne organizacije, 
· predstavniki zainteresirane javnosti,
· predstavniki strokovne javnosti.
Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):
Upoštevani so bili:
· v celoti,
· večinoma,
· delno,
· niso bili upoštevani.
Bistvena mnenja, predlogi in pripombe, ki niso bili upoštevani, ter razlogi za neupoštevanje
Poročilo je bilo dano ……………..
Javnost je bila vključena v pripravo gradiva v skladu z Zakonom o …, kar je navedeno v predlogu predpisa.)

	10. Pri pripravi gradiva so bile upoštevane zahteve iz Resolucije o normativni dejavnosti:
	NE

	11. Gradivo je uvrščeno v delovni program vlade:
	NE




Sanja Ajanović Hovnik
MINISTRICA


Priloga: 

· Predlog Uredbe o spremembah in dopolnitvah Uredbe o organih v sestavi ministrstev

[bookmark: _Hlk69892696]Na podlagi 21. člena, petega odstavka 23. člena in drugega odstavka 42. člena Zakona o državni upravi (Uradni list RS, št. 113/05 – uradno prečiščeno besedilo, 89/07 – odl. US, 126/07 – ZUP-E, 48/09, 8/10 – ZUP-G, 8/12 – ZVRS-F, 21/12, 47/13, 12/14, 90/14, 51/16, 36/21, 82/21, 189/21, 153/22 in 18/23) Vlada Republike Slovenije izdaja



U R E D B O
o spremembah in dopolnitvah Uredbe o organih v sestavi ministrstev 

1. člen
V Uredbi o organih v sestavi ministrstev (Uradni list RS, št. 35/15, 62/15, 84/16, 41/17, 53/17, 52/18, 84/18, 10/19, 64/19, 64/21, 90/21, 101/21, 117/21, 78/22 in 91/22) se za 4. členom doda nov, 4.a člen, ki se glasi: 

»4.a člen
(Ministrstvo za digitalno preobrazbo)
(1) V sestavi Ministrstva za digitalno preobrazbo je Inšpektorat Republike Slovenije za informacijsko družbo.
(2) Inšpektorat Republike Slovenije za informacijsko družbo opravlja naloge inšpekcijskega nadzora na področju dostopnosti spletišč in mobilnih aplikacij, elektronske identifikacije, storitev zaupanja in druge naloge inšpekcije za informacijsko družbo, ki jih določa zakon.«.

 
2. člen

V 6. členu se naslov člena spremeni tako, da se glasi: 
»(Ministrstvo za gospodarstvo, turizem in šport)«. 

V prvem odstavku se:
· v napovednem stavku besedilo »Ministrstva za gospodarski razvoj in tehnologijo« nadomesti z besedilom »Ministrstva za gospodarstvo, turizem in šport«; 
· pika na koncu 3. točke nadomesti z vejico in za njo doda nova, 4. točka, ki se glasi: 
»4. Inšpektorat Republike Slovenije za šport.«. 

Četrti odstavek se spremeni tako, da se glasi: 
»(4) Tržni inšpektorat Republike Slovenije:
1. opravlja naloge inšpekcijskega nadzora nad izvajanjem zakonov in drugih predpisov, ki urejajo varstvo potrošnikov, trgovine, gostinstva, obrti, posredovanja v prometu z nepremičninami in poštnih storitev,
2. opravlja naloge inšpekcijskega nadzora nad izvajanjem zakonov in drugih predpisov, ki urejajo področje trga proizvodov in storitev in ki niso s področnimi predpisi drugače urejene.«.
Za četrtim odstavkom se doda nov, peti odstavek, ki se glasi: 
»(5) Inšpektorat Republike Slovenije za šport opravlja naloge inšpekcijskega nadzora nad izvajanjem predpisov s področja športa glede uresničevanja javnega interesa v športu, športnih programov in izvajalcev, izvajanja strokovnega dela v športu, pravic športnikov, športnih objektov in površin za šport v naravi, namenske porabe javnih sredstev, športnih prireditev ter preprečevanja nasilja v športu in na športnih prireditvah.«.



3. člen
V 7. členu v četrtem odstavku se:
– v 1. točki na koncu doda besedilo »razen nad izvajanjem predpisov s področja javnega potniškega prometa potnikov v notranjem cestnem prometu in čezmejnem cestnem prometu do prestopne točke v sosednji državi, ki jo določi organ javnega potniškega prometa, in obvezne gospodarske javne službe prevoza potnikov v notranjem in čezmejnem regijskem železniškem prometu,«; 
– v 6. točki vejica na koncu nadomesti s piko; 
– 7. in 8. točka črtata.

4. člen
V 8. členu se naslov člena spremeni tako, da se glasi: 
»(Ministrstvo za vzgojo in izobraževanje)«.

V prvem odstavku se:
– v napovednem stavku besedilo »Ministrstva za izobraževanje, znanost in šport« nadomesti z besedilom »Ministrstva za vzgojo in izobraževanje«; 
– v 2. točki črta besedilo »in šport«. 

V tretjem odstavku se črtajo besedilo »in šport« ter vejica za besedilom »dijaški domovi« in besedilo »ter nad opravljanjem dejavnosti s področja športa«.


5. člen

V 9. členu se v drugem odstavku v 2. točki vejica na koncu nadomesti s piko, 3., 4., 5., 6. in 7. točka pa se črtajo. 


6. člen
14. člen se spremeni tako, da se glasi: 
»14. člen
(Ministrstvo za naravne vire in prostor)
(1) V sestavi Ministrstva za naravne vire in prostor so:
1. Direkcija Republike Slovenije za vode,
2. Geodetska uprava Republike Slovenije,
3. Uprava Republike Slovenije za jedrsko varnost,
4. Inšpektorat Republike Slovenije za naravne vire in prostor. 
(2) Direkcija Republike Slovenije za vode:
1. opravlja upravne, strokovne in razvojne naloge na področju upravljanja voda, v skladu s predpisi, ki urejajo vode,
2. opravlja upravne, strokovne, organizacijske in razvojne naloge na področjih gradnje vodnih objektov in vodne infrastrukture ter vzdrževanja vodne infrastrukture ter vodnih in priobalnih zemljišč,
3. opravlja naloge, povezane z investicijami v vodno infrastrukturo,
4. opravlja organizacijske, upravne, strokovne in razvojne naloge na področju gospodarskih javnih služb s področja upravljanja voda,
5. opravlja posamične organizacijske, upravne, strokovne in razvojne naloge na področju javne službe oskrbe s pitno vodo in odvajanja in čiščenja komunalne in padavinske odpadne vode, ki niso v pristojnosti lokalnih skupnosti,
6. opravlja upravne, strokovne in druge naloge v zvezi z vodno infrastrukturo in vodnimi ter priobalnimi zemljišči v lasti države,
7. sodeluje pri izvajanju nalog varstva pred naravnimi in drugimi nesrečami,
8. sodeluje pri odpravljanju posledic naravnih in drugih nesreč zaradi škodljivega delovanja voda,
9. sodeluje pri izpolnjevanju mednarodnih obveznosti na podlagi mednarodnih pogodb s področja upravljanja voda,
10. za področje upravljanja voda opravlja naloge nosilca urejanja prostora, mnenjedajalca in druge naloge v okviru postopkov s področij urejanja prostora (prostorskega načrtovanja), graditve objektov, presoj vplivov na okolje in drugih presoj,
11. samostojno opravlja in sodeluje pri nalogah v zvezi z dovoljevanjem rabe voda,
12. opravlja naloge vodovarstvenega nadzora,
13. pripravlja strokovne podlage in ukrepe za pripravo programov in načrtov s področja upravljanja z vodami,
14. vodi evidence in arhiv s področja upravljanja voda,
15. sodeluje z javnostmi na področju upravljanja voda,
16. opravlja druge naloge, določene z zakonom in podzakonskimi predpisi, ki urejajo upravljanje voda.
(3) Geodetska uprava Republike Slovenije:
1. opravlja strokovne in upravne naloge vzpostavitve, vodenja in vzdrževanja zbirk podatkov na področjih osnovnega geodetskega sistema, evidentiranja nepremičnin, množičnega vrednotenja nepremičnin, državne meje, prostorskih enot in hišnih številk, topografskega in kartografskega sistema,
2. koordinira povezljivost zbirk podatkov o prostoru in nepremičninah.
(4) Uprava Republike Slovenije za jedrsko varnost:
1. opravlja naloge na področju jedrske varnosti,
2. opravlja naloge na področjih sevalne varnosti, izvajanja sevalnih dejavnosti in uporabe virov sevanj, razen v zdravstvu ali veterinarstvu,
3. opravlja naloge spremljanja stanja radioaktivnosti v okolju, varstva prebivalstva in okolja pred ionizirajočimi sevanji, kibernetske varnosti jedrskih objektov, fizičnega varovanja jedrskih snovi in objektov ter varovanja radioaktivnih virov, neširjenja jedrskega orožja in varovanja jedrskega blaga ter prevoza jedrskih in radioaktivnih snovi, 
4. spremlja izvajanje predpisov s področja odgovornosti za jedrsko škodo,
5. opravlja naloge na področju ravnanja z radioaktivnimi odpadki in izrabljenim gorivom,
6. opravlja naloge na področju pripravljenosti na jedrske in radiološke nesreče in izvaja naloge na področju zaščite kritične infrastrukture (jedrske elektrarne),
7. opravlja naloge inšpekcijskega nadzora na področjih iz 1. do 6. točke tega odstavka,
8. sodeluje pri izpolnjevanju mednarodnih obveznosti na podlagi mednarodnih pogodb s področja jedrske in sevalne varnosti ter opravlja naloge mednarodne izmenjave podatkov.
(5) Inšpektorat Republike Slovenije za naravne vire in prostor:
1. opravlja naloge inšpekcijskega nadzora nad izvajanjem predpisov s področja urejanja voda, 
vodnega režima in gospodarjenja z vodami,   
2. opravlja naloge inšpekcijskega nadzora gospodarskih javnih služb na področju oskrbe s pitno vodo ter odvajanja in čiščenja komunalne in padavinske odpadne vode,  ki niso v pristojnosti lokalnih skupnosti,
3. opravlja naloge inšpekcijskega nadzora nad izvajanjem predpisov s področja varstva in ohranjanja narave,
4. opravlja naloge inšpekcijskega nadzora nad izvajanjem predpisov s področja urejanja prostora in naselij,
5. opravlja naloge inšpekcijskega nadzora nad izvajanjem predpisov s področja graditve objektov,
6. opravlja naloge inšpekcijskega nadzora nad izvajanjem predpisov s področja opravljanja geodetske dejavnosti in evidentiranja nepremičnin, 
7. opravlja naloge inšpekcijskega nadzora nad izvajanjem zakona, ki ureja rudarstvo, na njegovi podlagi izdanih predpisov, tehničnih predpisov in predpisov s področja varnosti in zdravja pri izvajanju rudarskih del ter drugih predpisov, ki se nanašajo na raziskovanje in izkoriščanje mineralnih surovin.«.

7. člen

Za 14. členom se doda nov, 14.a člen, ki se glasi: 

»14.a člen
[bookmark: _Hlk127279475](Ministrstvo za okolje, podnebje in energijo)

1. V sestavi Ministrstva za okolje, podnebje in energijo sta:
1. Agencija Republike Slovenije za okolje,
2. Inšpektorat Republike Slovenije za okolje in energijo.

1. Agencija Republike Slovenije za okolje:
1. opravlja naloge državne meteorološke, hidrološke, oceanografske in seizmološke službe,
1. zagotavlja monitoring stanja tal, vode in zraka,
1. opravlja naloge države v zvezi z obratovalnim monitoringom, razen monitoringa zaradi zmanjševanja tveganja za okolje, izdajanja pooblastil za izvajanje obratovalnega monitoringa, vodenja evidence izvajalcev obratovalnega monitoringa in preverjanja kakovosti obratovalnega monitoringa,
1. opravlja naloge spremljanja stanja v zvezi z ravnanjem z odpadki in proizvajalčevo razširjeno odgovornostjo,
1. opravlja upravne naloge v zvezi z odgovornostjo za preprečevanje oziroma sanacijo okoljske škode,
1. izpolnjuje ali sodeluje pri izpolnjevanju mednarodnih obveznosti Republike Slovenije v povezavi z nalogami iz 1. do 5. točke tega odstavka in opravlja naloge mednarodne izmenjave podatkov o stanju in obremenitvah tal, vode in zraka.

1. [bookmark: _Hlk127279448]Inšpektorat Republike Slovenije za okolje in energijo:
1. opravlja naloge inšpekcijskega nadzora nad izvajanjem predpisov s področja ravnanja z odpadki in čezmejnim pošiljanjem odpadkov,
2. opravlja naloge inšpekcijskega nadzora nad izvajanjem predpisov s področja industrijskega onesnaževanja voda in tveganja za okolje ter emisij snovi v vode iz naprav, za katere je predpisan obratovalni monitoring,
3. opravlja naloge inšpekcijskega nadzora nad izvajanjem predpisov s področja emisij snovi v zrak iz nepremičnih virov onesnaževanja,
4. opravlja naloge inšpekcijskega nadzora nad izvajanjem predpisov s področja dimnikarskih storitev,
5. opravlja naloge inšpekcijskega nadzora nad izvajanjem predpisov s področja skladiščenja nevarnih snovi v nepremičnih skladiščnih posodah in nepremične opreme, ki vsebuje florirane toplogredne pline ali ozonu nevarne snovi ter gensko spremenjenih organizmov,
6. opravlja naloge inšpekcijskega nadzora nad izvajanjem predpisov s področja hrupa,
7. opravlja naloge inšpekcijskega nadzora nad izvajanjem predpisov s področja elektromagnetnega sevanja in svetlobnega onesnaževanja,
8. opravlja upravne in strokovne naloge na področju čezmejnega pošiljanja odpadkov, razen radioaktivnih odpadkov,
9. opravlja naloge inšpekcijskega nadzora nad izvajanjem predpisov s področja državne meteorološke, hidrološke, oceanografske in seizmološke službe,
10. opravlja naloge inšpekcijskega nadzora nad izvajanjem predpisov s področja energetike ter drugih predpisov, ki pooblaščajo energetske inšpektorje za izvajanje inšpekcijskega nadzora, 
11. opravlja naloge inšpekcijskega nadzora nad izvajanjem predpisov s področja javnega potniškega prometa potnikov v notranjem cestnem prometu in čezmejnem cestnem prometu do prestopne točke v sosednji državi, ki jo določi organ javnega potniškega prometa, in obvezne gospodarske javne službe prevoza potnikov v notranjem in čezmejnem regijskem železniškem prometu.«.



8. člen
Za 15. členom se doda nov, 15.a člen, ki se glasi: 

»15.a člen
[bookmark: _Hlk125539426](Ministrstvo za solidarno prihodnost)

(1) V sestavi Ministrstva za solidarno prihodnost je Inšpektorat Republike Slovenije za stanovanja.

(2) Inšpektorat Republike Slovenije za stanovanja opravlja naloge inšpekcijskega nadzora nad izvajanjem predpisov s stanovanjskega področja.«.


9. člen
V 16. členu v četrtem odstavku se:

· 1. točka spremeni tako, da se glasi: 
»1. opravlja strokovne, upravne in razvojne naloge na področju upravnega in sistemskega nadzora v skladu z zakonom, ki ureja zdravstveno dejavnost, ter na področju kakovosti, varnosti in investicij v zdravstvu,«; 
· za 7. točko dodata novi, 8. in 9.  točka, ki se glasita: 
»8. opravlja naloge inšpekcijskega nadzora na področju čakalnih seznamov oziroma čakalnih dob,
9. spremlja in analizira cene medicinskih pripomočkov, medicinske opreme ter v ta namen vzpostavi in upravlja informacijski sistem na področju spremljanja cen medicinskih pripomočkov in medicinske opreme, postavlja standarde medicinskih pripomočkov, medicinske opreme, zagotavlja transparentnost cen, pogojev in strategij na področju nabave medicinskih pripomočkov in medicinske opreme ter usklajuje in nadzira izvajanje strategij, predlaga ministru, pristojnemu za zdravje, ustrezne ukrepe za izboljšanje cenovne politike medicinskih pripomočkov in medicinske opreme,«;
· dosedanja 8. točka postane 10. točka.

PREHODNA IN KONČNA DOLOČBA

10. [bookmark: _Hlk127279137]člen 
Akti o notranji organizaciji in sistemizaciji delovnih mest organov v sestavi ministrstev se s spremenjeno in dopolnjeno uredbo uskladijo do 15. marca 2023. 


11. člen
Ta uredba začne veljati naslednji dan po objavi v Uradnem listu Republike Slovenije.


Št. 
Ljubljana, dne
EVA 2022-3130-0060

Vlada Republike Slovenije
dr. Robert Golob
predsednik


OBRAZLOŽITEV:

I. UVOD

1. Pravna podlaga (besedilo, vsebina zakonske določbe, ki je podlaga za izdajo predpisa):

(Uradni list RS, št. 113/05 – uradno prečiščeno besedilo, 89/07 – odl. US, 126/07 – ZUP-E, 48/09, 8/10 – ZUP-G, 8/12 – ZVRS-F, 21/12, 47/13, 12/14, 90/14, 51/16, 36/21, 82/21, 189/21, 153/22 in 18/23)

2. Splošna obrazložitev v zvezi s predlogom predpisa, če je potrebna: /


3. Predstavitev presoje posledic na posamezna področja, če te niso mogle biti celovito predstavljene v predlogu zakona: /


II. VSEBINSKA OBRAZLOŽITEV 

OBRAZLOŽITEV: 
Zakon o spremembah Zakona o Vladi Republike Slovenije (Uradni list RS, št. 163/22; v nadaljnjem besedilu: ZVRS-J), ki je bil v Državnem zboru Republike Slovenije sprejet 22. 6. 2022, je na novo določil ministrice in ministre, ki so v vladi, v prehodnih določbah pa je uredil tudi obveznost uskladitve Zakona o državni upravi (Uradni list RS, št. 113/05 – uradno prečiščeno besedilo, 89/07 – odl. US, 126/07 – ZUP-E, 48/09, 8/10 – ZUP-G, 8/12 – ZVRS-F, 21/12, 47/13, 12/14, 90/14, 51/16, 36/21, 82/21 in 189/21, v nadaljnjem besedilu ZDU-1) z ZVRS-J. V skladu s prevzemom delovnih področij na nova ministrstva je treba uskladiti tudi Uredbo o organih v sestavi ministrstev, ki določa organe v sestavi ministrstev (v nadaljnjem besedilu: organ v sestavi), in njihova delovna področja. 

K 1. in 5. členu:
Skladno z ZVRS-J Ministrstvo za digitalno preobrazbo opravlja naloge z delovnega področja informacijske družbe, elektronskih komunikacij, upravljanja z informacijsko komunikacijskimi sistemi in zagotavljanja elektronskih storitev javne uprave, zagotavljanja delovanja državnega portala eUprava, varnih predalov, centralne storitve za spletno prijavo in elektronskega podpisa. Z namenom zagotavljanja inšpekcijskih nalog na področjih, ki so prešle v pristojnost Ministrstva za digitalno preobrazbo, se predlaga ustanovitev Inšpektorata Republike Slovenije za informacijsko družbo, katerega naloge se v času priprave predloga opravljajo v okviru Inšpektorata za javni sektor kot organa v sestavi Ministrstva za javno upravo. Med te naloge sodijo naloge inšpekcijskega nadzora na področju dostopnosti spletišč in mobilnih aplikacij, elektronske identifikacije in storitev zaupanja, ter druge naloge inšpekcije za informacijsko družbo, ki jih določa zakon. Slednje so naloge, ki jih na primer določa Zakon o elektronski identifikaciji in storitvah zaupanja (Uradni list RS, št. 121/21 in 189/21 – ZDU-1M),  in sicer naloge varnostnega sodelovanja v skladu z 10. členom Uredbe 910/2014/EU, naloge nadzornega organa za storitve zaupanja in vodenje nacionalnega zanesljivega seznama v skladu s predpisi, ki urejajo storitve zaupanja.

K 2. členu:
1.
Skladno z ZVRS-J je Ministrstvo za gospodarstvo, turizem in šport postalo pristojno tudi za področje športa, razen nalog na področju športne vzgoje otrok in mladine. Glede na to, da je področja športa vsebinsko zaokrožena celota, ki ga opredeljuje Zakon o športu (Uradni list RS, št. 29/17, 21/18 – ZNOrg, 82/20 in 3/22 – ZDeb, v nadaljnjem besedilu: ZŠpo-1) se predlaga ustanovitev novega Inšpektorata Republike Slovenije za šport (v nadaljnjem besedilu: IRSŠ), kot organa v sestavi Ministrstva za gospodarstvo, turizem in šport. Upoštevaje navedeno se na Ministrstvo za gospodarstvo, turizem in šport prenesejo naloge inšpekcijskega nazora na področju športa, ki se trenutno opravljajo v Inšpektoratu Republike Slovenije za šolstvo in šport, ki je organ v sestavi bivšega Ministrstva za izobraževanje, znanost in šport. Inšpektorji za šport opravljajo nadzor po določbah ZŠpo-1 in na njegovi podlagi izdanih predpisov in jih bo skupaj z delovnim področjem prevzelo Ministrstvo za gospodarstvo, turizem in šport.


2.
V trenutno veljavni Uredbi o organih v sestavi ministrstev (Uradni list RS, št. 35/15, 62/15, 84/16, 41/17, 53/17, 52/18, 84/18, 10/19, 64/19, 64/21, 90/21, 101/21, 117/21, 78/22 in 91/22) so v četrtem odstavku 6. člena navedene naloge, ki jih opravlja Tržni inšpektorat Republike Slovenije. Naloge so razdeljene v 2 točki, kjer je pod 2. točko navedena naloga, ki predstavlja manj pomemben vidik dela inšpektorata, tako po obsegu kot po vsebini, kar je posledica spremembe uredbe pred 10 leti, ko so bile k inšpektoratu priključene tudi vsebine nadzora poštnih storitev. Glede na navedeno je predlagana sprememba delovnega področja Tržnega inšpektorata Republike Slovenije. Tako predlagana sprememba nalog Tržnega inšpektorata Republike Slovenije pod 1. točko v delu, ki se nanaša na varstvo potrošnikov in posredovanju prometa z nepremičninami, vključujejo tudi nadzor nad oglaševanjem energijskih kazalnikov energetske učinkovitosti stavbe ali njenega posameznega dela iz energetske izkaznice.


K 3. členu:
V predlogu spremembe veljavne Uredbe o organih v sestavi ministrstev se pri določanju pristojnosti Inšpektoratu RS za okolje, podnebje in energijo niso upoštevali vplivi na zmanjšanje pristojnosti Inšpektorata RS za infrastrukturo. S prenosom pristojnosti na Inšpektorat RS za okolje, podnebje in energijo, Inšpektorat RS za infrastrukturo ne bo več pristojen za področja opredeljena v 7. in 8. točki četrtega odstavka 7. člena in delno za področja opredeljena v  1. točki navedenega člena Uredbe o organih v sestavi ministrstev, zaradi česar je predlagana sprememba tega člena. 

K 4. členu:
Ministrstvo za vzgojo in izobraževanje bo v okviru svojega delovanja tudi naprej imelo dva organa v sestavi in sicer Urad za mladino ter inšpektorat, kateremu pa se zaradi vsebinske razdelitve (vsebina športa so bile prenesene na Ministrstvo za gospodarstvo, turizem in šport) spremeni ime v Inšpektorat Republike Slovenije za šolstvo.  Inšpektorat Republike Slovenije za šolstvo ohranja svoje pristojnosti, razen v delu, ki se nanaša na nadzor nad športom, zaradi česar je potrebna sprememba v opisu delovnega področja inšpektorata. 

K 6. členu: 
Agencija Republike Slovenije za okolje prehaja pod Ministrstvo za okolje, prostor in energijo. Delovno področje Geodetske uprave RS se ne spreminja in ostaja enako.

Spremembe delovnega področja Uprave Republike Slovenije za jedrsko varnost v pretežni meri sledi obstoječi določbi trenutno veljavne uredbe o organih v sestavi ministrstev, spreminja pa se zaradi bolj natančnega poimenovanja nalog in novih nalog, ki jih izvaja organ na osnovi Zakona o varstvu pred ionizirajočimi sevanji in jedrski varnosti (ZVISJV-1; Uradni list RS, št. 76/17, 26/19 in 172/21), Zakona o prevozu nevarnega blaga (ZPNB; Uradni list RS, št. 33/06 – uradno prečiščeno besedilo, 41/09, 97/10 in 56/15), Zakona o kritični infrastrukturi (Uradni list RS, št. 75/17 in 189/21 – ZDU-1M), in predpisov, izdanih na podlagi teh zakonov. Tako je v opisu dodano varovanje radioaktivnih virov, nadzor nad radioaktivnostjo okolja, ki v opisu pokriva tudi varstvo prebivalstva pred ionizirajočimi sevanji, med nalogami so dodane aktivnosti v zvezi s prevozom jedrskih in radioaktivnih snovi, ki izhajajo iz ZPNB, pri ravnanju z radioaktivnimi odpadki je dodano še ravnanje z izrabljenim gorivom, ki je bilo prej pomotoma spuščeno, dodane so naloge na področju zagotavljanja kibernetske varnosti v jedrskih objektih, kot jih določajo predpisi na področju jedrske varnosti in izvajanje nalog na področju zaščite kritične infrastrukture - jedrske elektrarne. Naloge na področju pripravljenosti na jedrske in radiološke nesreče so opisane širše kot v trenutno veljavni uredbi, kjer sta na tem področju izpostavljeni le dve specifični aktivnosti (sodelovanje s Štabom CZ RS in svetovalna vloga URSJV ob nesrečah), samo področje pa se pokriva veliko bolj celostno, tako iz strokovnega, upravnega, nadzornega kot tudi iz razvojnega vidika.

Inšpektorat RS za okolje in prostor nadaljuje delo kot Inšpektorat Republike Slovenije za naravne vire in prostor,  pri tem se izvzamejo naloge nadzora nad izvajanjem predpisov s stanovanjskega področja, upravne in strokovne naloge na področju čezmejnega pošiljanja odpadkov, ter naloge inšpekcijskega nadzora nad izvajanjem predpisov s področja okolja. Dodajajo pa se naloge inšpekcijskega nadzora nad izvajanjem predpisov s področja rudarstva.

K 7. členu:
Ministrstvo za okolje, podnebje in energijo je v postopku reorganizacije, zlasti spreminjanja in preurejanja notranjih organizacijskih enot z namenom bolj učinkovitega, hitrejšega in vsebinsko bolj smiselnega upravljanja področij, ustanovilo organa v sestavi Ministrstva za okolje, podnebje in energijo, in sicer Agencijo Republike Slovenije za okolje in Inšpektorat Republike Slovenije za okolje in energijo. 

Agencija Republike Slovenije za okolje bo opravljala naloge na naslednjih delovnih področjih:
1. Državna meteorološka, hidrološka oceanografska in seizmološka služba, kot jih določa Zakon o državni meteorološki, hidrološki, oceanografski in seizmološki službi (1. točka).
2. Monitoring stanja okolja (tretji odstavek 146. člena Zakona o varstvu okolja), vendar le za tla, vode in zrak, saj monitoringa biotske raznovrstnosti in naravnih vrednot spada v pristojnost drugega ministrstva (2. točka).
3. Naloge države v zvezi z obratovalnim monitoringom (drugi odstavek 150. člena ZVO-2), razen monitoringa zaradi zmanjšanja tveganja za okolje (SEVESO), ki obsegajo zbiranje podatkov monitoringa onesnaževanja ter monitoringa stanja in naravnih pojavov, če povzročitelj obremenitve s svojo dejavnostjo oz. emisijami vpliva stanje ali naravne pojave. Zbiranje podatkov poteka od zavezancev (3. točka).
4. Naloge spremljanja stanja (11. člen ZDU-1) v zvezi z ravnanjem z odpadki ter proizvajalčevo razširjeno odgovornostjo: vzpostavitev, vodenje in vzdrževanje informacijskega sistema o ravnanju z odpadki (XI. poglavje Uredbe o odpadkih), ter zagotavljanje informacijskega sistema o PRO (49. člen ZVO-2) (4. točka).
5. Naloge uveljavljanja odgovornosti za preprečevanje in sanacijo okoljske škode, ki temeljijo na spremljanju stanja okolja in spremembah, ki predstavljajo okoljsko škodo, (VII. poglavje ZVO-2) (5. točka).
6. Izvrševanje mednarodnih obveznosti Republike Slovenije v povezavi z nalogami iz prejšnjih točk in izvajanje nalog mednarodne izmenjave podatkov o stanju in obremenitvah zraka, vode in tal (6. točka). Gre za naloge, ki se navezujejo na vse predhodno določene naloge.
Inšpektorat Republike Slovenije za okolje in energijo bo opravljal naloge s področja okolja, ki jih je opravljal Inšpektorat Republike Slovenije za okolje in prostor, poleg tega pa bo opravljal tudi naloge s področja energetike in javnega potniškega prometa.

K 8. členu: 
Predlagana sprememba upošteva realizacijo sprejete in uveljavljene novele Zakona o Vladi Republike Slovenije – ZVRS-J in novele Zakona o državni upravi (Uradni list RS, št. 18/23), pri čemer v okviru Ministrstva za okolje in prostor ne bo več delovala inšpekcija za stanovanja, ki se organizira kot organ v sestavi Ministrstva za solidarno prihodnost. 

K 9. členu:
Zakon o pacientovih pravicah (Uradni list RS, št. 15/08, 55/17, 177/20 in 100/22 – ZNUZSZS) v 9. točki 85. člena določa, da naloge inšpekcijskega nadzora na področju čakalnih seznamov oziroma čakalnih dob opravljajo inšpektorji, zaposleni na uradu, pristojnem za nadzor, kakovost in investicije v zdravstvu. Zato je potrebno to nalogo uvrstiti tudi med naloga Urada Republike Slovenije za nadzor, kakovost in investicije v zdravstvu. 

K 10. členu: 
Prehodna določba, v skladu s katero se določi rok za uskladitev aktov o notranji organizaciji in sistemizaciji organov v sestavi ministrstev z določbami spremenjene in dopolnjene uredbe. 

K 11. členu: 
Predlagana uredba začne veljati naslednji dan po objavi v Uradnem listu Republike Slovenije.

